Diari Oficial de la Generalitat Valenciana


Sumari del DOGV 1490, del 22-02-1991 (1991/820408)

ORDRE de 6 de febrer de 1991, del Conseller de Treball i Seguretat Social, per la qual estableix ajudes complementàries, en col-laboració amb l'INEM i les corporacions locals de la Comunitat Valenciana, destinades a la desocupació agrària estacional.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/06/(3)/dof/vci/html**

### Dades del document

Número de DOGV
:   1490

Data del DOGV
:   22-02-1991

Secció del DOGV
:   DISPOSICIONS GENERALS

Número del document
:   1991/820408


Data del document
:   06-02-1991

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 6 de febrer de 1991, del Conseller de Treball i Seguretat Social, per la qual estableix ajudes complementàries, en col.laboració amb l'INEM i les Corporacions Locals de la Comunitat Valenciana, destinades a la desocupació agrària estacional.  
El desplegament del Decret 57/1988, de 25 d'abril, del Consell de la Generalitat Valenciana (DOGV de 02.05.88) al llarg dels exercicis de 1988 i 1989 i 1991 s?ha vist reflectit en la publicació de diverses disposicions de la Conselleria de Treball i Seguretat Social, les quals han anat regulant els distints programes de foment de l?ocupació.  
D'altra banda, el desplegament i l?execució de la política de foment de l?ocupació de la Generalitat Valenciana establerta en el PEV II (1988-91), implica l'administració per tal d?establir mesures addicionals destinades a pal·liar l'atur agrícola estacional a la Comunitat Valenciana, mitjançant la coordinació de la Generalitat Valenciana per mitjà de la Conselleria de Treball i Seguretat Social i l'administració de l?Estat a través de la Direcció Provincial del Ministeri de Treball i Seguretat Social de l?INEM de les tres províncies d'Alacant, Castelló i València, tot allò d?acord amb els agents socials implicats.  
Amb aqueix fi, les dues administracions destinaran les ajudes a les localitats de la Comunitat Valenciana considerades més afectades per la desocupació agrària estacional, i s'hi promourà la contractació del col·lectiu d?aturats agraris per les corporacions locals en obres i serveis d'utilitat social, amb subvencions fins al 100% del cost salarial de les esmentades contractacions.  
En atenció d?aquests motius, atesa la disposició final primera del Decret 57/1988, de 25 d?abril, del Consell de la Generalitat Valenciana, i fent ús de les facultats de la Llei 5/83 de 30 de desembre, de Govern Valencià (DOGV de 13.04.88 que aprova el reglament orgànic i funcional de la Conselleria de Treball i Seguretat Social,  
ORDENE  
Article primer  
S'estableix un programa d?ajudes per la desocupació agraria, en col·laboració amb les direccions provincials de l?Institut Nacional d?ocupació i les corporacions locals en l'ambit de les localitats de la Comunitat Valenciana relacionades e l'annex I.  
La dotació pressupostària per a l?exercici de 1991 suma la quantitat de 293.839.902 PTA, en la línia de subvenció 407/000/91.  
Article segon. Destinataris  
Seran destinataris de les ajudes, les corporacions locals de la Comunitat Valenciana la realització d'obres i serveis d'utilitat social per a les quals es contracten els desocupats agrícoles, sempre que aquests reunesquen els requisits de l'article següent, i ho sol·liciten d'acord amb el procediment fixat en l'article quart.  
Article tercer Requisits de les obres i serveis  
Amb caràcter general les obres i serveis hauran de reunir els requisits establerts en la base primera de l?Ordre de 21 de febrer de 1985, del Ministeri de Treball i Seguretat Social (BOE de 26.02.85) que estableix les bases de col·laboració entre l?Institut Nacional d'Ocupació i les corporacions locals per tal de realitzar les obres i serveis per treballadors aturats.  
A l?efecte d'aquesta disposició caldrà reunir, a més, els requisits següents:  
1 Els desocupats que siguen contractats per realitzar les esmentades obres i serveis hauran de ser desocupats agrícoles, i hauran de ser donats d'alta en el Regim General de la Seguretat Social.  
2. Les dates d'inici i final de les obres i serveis hauran d?estar incloses entre el 31.12.90 i l'1 de març de 1991.  
3. L?execució caldrà que siga realitzada per gestió directa de les corporacions locals.  
4. Les obres respondran necessàriament al concepte d?obres de reposició i hauran de tenir, almenys, 3 mesos de duració.  
5. Les esmentades localitats hauran de figurar en la relació dels Consells Comarcals d'Ocupació establides en l?Ordre del Ministeri de Treball i Seguretat Social de 17.01.91).  
També s'inclouran en l'anterior relació les localitats que s'incorporen per Ordre Ministerial, Resolució de la Direcció General de l?INEM, o bé mitjançant acord amb les centrals sindicals i la Conselleria de Treball i Seguretat Social.  
Article quart. Quantia de les ajudes i destinació d'aquestes  
Les quanties de les ajudes a concedir a les corporacions locals sol·licitants estarà en funció de les ajudes que concedesca, per a la mateixa obra i servei, la direcció provincial de l?INEM, de tal manera que l'actuació conjunta INEM-CTSS permetrà la subvenció del 100% de la contractació dels desocupats agrícoles, amb inclusió de la cotització empresarial a la Seguretat Social.  
En les localitats on l?INEM no subvencione la contractació d'aturats agrícoles, la Conselleria de Treball i Seguretat Social es farà càrrec del citat cost, fins a un màxim del 100%.  
En qualsevol cas, atés que el programa que s'estableix té un caràcter de complementaritat amb les ajudes de l?INEM, les resolucions de les sol·licituds plantejades es vincularan a l?existència de les resolucions de concessió de subvenció de l?organisme esmentat, tret d'allò especificat en el paràgraf precedent.  
Article cinquè. Procediment, resolució i recursos  
1. Les corporacions locals que pretenguen beneficiar-se de les subvencions establertes en aquesta ordre ho sol·licitaran, segons el model de l'annex I, en les direccions territorials de la Conselleria de Treball i Seguretat Social, abans del dia 15 de març de 1991.  
2. La documentació que caldrà aportar-hi amb la sol·licitud serà la mateixa que la corporació local hauria de presentar en la direcció províncial de l?INEM corresponent, amb indicació de la subvenció sol·licitada a la Conselleria de Treball i Seguretat Social com a cost de la mà d?obra desocupada a contractar.  
3. Les direccions territorials de la Conselleria de Treball i Seguretat Social, rebudes les sol·licituds i completada la documentació, trametran els expedients a la Direcció General d'Ocupació i Cooperació, la qual serà competent per a llur resolució.  
4. La Direcció General d'Ocupació i Cooperació, abans de resoldre, demanarà informe de la direcció províncial de l?INEM corresponent sobre les ajudes concedides a les corporacions locals sol·licitants i determinarà la quantitat a càrrec de la Conselleria de Treball i Seguretat Social dins els límits pressupostaris del programa.  
5. Les resolucions de la Direcció General d'Ocupació i Cooperació esgoten la via administrativa, per la qual cosa únicament seran susceptibles del recurs administratiu de reposició previ a la via jurisdiccional.  
Article sisé. Pagament de les subvencions  
El procediment per al pagament de les subvencions serà el següent:  
1. El 60% de la subvenció concedida es lliurarà d'immediat, una vegada conste la comptabilització de la subvenció.  
2. El 25% serà fet efectiu una vegada la corporació local justifique la destinació de la quantitat lliurada en primer lloc.  
3. El 15% restant es lliurarà una vegada conste la finalització de l?obra o servei i hagen estat justificades les despeses de salaris i Seguretat Social corresponents a la subvenció concedida.  
Us corporacions locals podran justificar les quantitats lliurades mitjançant certificació del secretari o l?interventor on es detallaran exhaustivament els conceptes, nòmines, cotitzacions a la Seguretat Social i manaments de pagament emesos, amb expressió de les dades identificatives de llur arxiu, a fi de facilitar-les si pertocara, a la Sindicatura de Comptes de la Generalitat Valenciana.  
Article seté  
En qualsevol cas, les actuacions subvencionables, sense perjudici del seguiment i control per part de l?INEM, podran ser objecte d?idèntic control pels serveis tècnics i administratius de la Conselleria de Treball i Seguretat Social per tal comprovar llur adequació a allò establert en aquesta disposició.  
A l?efecte indicat en la base vuitena, apartat 4, de l?ordre del Ministeri de Treball i Seguretat Social esmentada en l? article tercer sobre difusió pública, les obres i serveis realitzats en concurrència amb aquesta ordre hauran d'identificar-se també pel que fa a la Conselleria de Treball i Seguretat Social per cada municipi.  
DISPOSICIO FINAL  
Aquesta ordre vigirà l'endemà de la publicació al DOGV.  
València, 6 de febrer de 1991.  
El Conseller de Treball i Seguretat Social   
MIGUEL DOMENECH  
ANNEX I  
1. Localització de l?obra o servei   
2. Caracterització  
 2.1. Denominació de l?obra o servei   
 2.2. Objectius   
 2.3. Duració en setmanes   
 2.4. Dates previstes d'inici i final: de a   
3. Treballadors necessaris per realitzar Pobra o servei  
 3.1. Nombre de treballadors totals   
 3.2. Nombre de desocupats agrícoles a contractar   
 3.3. Salaris dia/setmana   
 3.4. Conveni aplicable Data publicació   
4. Cost total de Pobra o servei   
 4.1. Materials i maquinaria   
 4.2. Import de la mà d?obra   
 4.2.1. Salaris   
 4.2.2. Seguretat Social (quota empresarial)   
 4.3. Transport   
 4.4. Altres   
5. Quantia total de la subvenció sol·licitada.   
 , a de de 19   
IL.LM SR. DIRECTOR GENERAL D'OCUPACIO I COOPERACIO  
Documentació que s'hi aporta:  
A) Memòria de Pobra o servei  
B) Pressupost detallat per unitats d?obra i preus unitaris (només en obres).  
C) Plànol de localització (només en obres)


Còpia Permalink ELI